Henriette Steenstrup

Henriette Steenstrup (født 1974) er en norsk komiker og skuespiller. Hun er kjent for rollen som Edel i humorprogrammer som Torsdag kveld fra Nydalen og Dritseint med Edel. Hun har også hatt roller i en rekke norske filmer og TV-serier, og i 2021 fikk hun stor suksess som skaperen og hovedrolleinnehaveren av serien Pørni.

 Bakgrunn 
Steenstrup ble født den 29. september 1974 i Oslo. Hennes far var lærer, og moren var ansatt i NRK. Sommeråpent 25. juli 2011 Allerede som barn ønsket Steenstrup å bli skuespiller, og hun opptrådte som barn i vignetten til Kroppen samt i Skomakergata og i Halvsju-serien C-blokk bandet på NRK Fjernsynet.Minken Fosheim er død: – Hun hadde en unik evne til å lytte Som voksen ble hun først kjent gjennom NRK1s barneprogram Kykelikokos. Året før sang hun «Froskeprinsen» i barneprogrammet Huset med det rare i.

Steenstrup er ansatt ved Nationaltheatret, hvor hun har spilt tittelrollen i Pippi Langstrømpe og Hilde Wrangel i Byggmester Solness. Hun startet høsten 2008 innspillingen av TV 2-serien En god nummer to, hvor hun selv står for idé og hovedrolle. Det er en dramakomedie, hvor handlingen er lagt til Nationaltheatret. Det er første gangen det blir laget en serie fra skuespillermiljø i Norge.

Høsten 2009 begynte hun i TV 2-programmet Torsdag kveld fra Nydalen. Hun vant Komiprisen 2014 i klassen årets kvinnelige scenekomiker for forestillingen En får væra som en er – en Ole Ivars musikal og var i tillegg nominert i årets kvinnelige TV-komiker. Høsten 2014 dukket Steenstrup opp i TV 2 som Edel Hammersmark Gjervan i humorprogrammet Dritseint med Edel. I 2020 og 2021 var hun programleder i spørreprogrammet Alle mot alle på TVNorge sammen med Jon Almaas.

Hun spilte hovedrollen som Liv i Dag Johan Haugeruds dramafilm Barn fra 2019. For rollen vant hun Dragon Award under Göteborg filmfestival og ble også nominert som beste skuespiller foran både Kanonprisen 2019 og Amandaprisen 2020.

I 2021 hadde første sesong av dramaserien Pørni premiere på Viaplay. Steenstrup var både skaperen og forfatteren av seriens manus, og hun tok også på seg hovedrollen som tobarnsmoren Pernille «Pørni» Middelthon. For serien vant hun Seriekritikerprisen 2021 i klassen beste skuespiller, mens serien ble kåret til beste norske komedie. Under Gullruten 2022 vant hun prisene for beste skuespiller og beste manus TV-drama og var i tillegg nominert til publikumsprisen, mens serien i tillegg vant prisene for beste dramaserie og beste klipp TV-drama. Totalt ble serien nominert til seks klasser foran prisutdelingen.

 Privatliv 
Hun var tidligere gift med skuespilleren Fridtjov Såheim. De var begge med i serien Nårje som våren 2012 ble sendt på TV 2.– Var utrolig flau over henne , Se og Hør, 16. mars 2012 Begge spilte i musikal-humor-drama serien En får væra som en er sommeren 2019. I 2019 giftet hun seg med Rune Assmann.

 Filmografi (utvalg) 
 Film 

 1997 – Budbringeren
 1999 – Fomlesen i kattepine
 2000 – Fråtseri
 2003 – Mors Elling
 2005 – Thomas Hylland Eriksen og historien om origamijenta
 2006 – Gymnaslærer Pedersen
 2006 – Trøbbel
 2007 – Mars & Venus
 2009 – Bolt
 2010 –  (stemme)Trailer fra «Sammys eventyr – Den hemmelige passasjen», VGTV, 11. september 2010
 2010 – Hjem til jul
 2011 – Jeg reiser alene
 2011 – Få meg på, for faen!
 2012 – Som du ser meg
 2014 – Jakten på Berlusconi
 2015 – Kvinner i for store herreskjorter
 2016 – Welcome to Norway
 2019 – Barn
 2019 – Hjelperytteren
 2024 – There’s Something in the Barn

 Fjernsyn 
 2009 – En god nummer to (TV 2)
 2009–2011 – Torsdag kveld fra Nydalen (TV 2)Henriette slo seg løs som sprengkåt danselærer, VG, 30. september 2009
 2012–2013 – Nårje (TV 2)Henriette Steenstrup om Otto Jespersen: – Jeg var litt redd for ham, TV 2, 29. februar 2012
 2013 – Lilyhammer, sesong 2 (NRK / Netflix)
 2104 – Meglerne (TV 2)
 2104–2015 – , programleder i rollen som Edel (TV 2)
 2019 – En får væra som en er (TV 2)
 2020 – Edda (Netflix)
 2020 – Ragnarok (Netflix)
 2021–2025 – Pørni, hovedrolle og skaper (Viaplay, Netflix)
 2025 – Nepobaby (TV 2)

 TV-opptredener 
 Kykelikokos (1996), medprogramleder
 Brille (2012), gjest Tilbake på skjermen etter fødselen , Se og Hør, 22. februar 2012
 Gullruten 2013 og Gullruten 2014, programleder
 Nytt på nytt (2016), gjest
 Alle mot alle (2020–2021), medprogramleder
 Kongen Befaler (2022), deltager
 Portrettmesterskapet (2023), gjest

 Priser og nominasjoner 
 Pris  Kategori  For verk  Resultat Gullruten 2009  Beste kvinnelige skuespiller  En god nummer to   Beste manus drama (sammen med Kjetil Indregard)   Komiprisen 2009
  Beste kvinnelige artist – revy og komedie   Årets morsomste   Komiprisen 2010  Beste kvinnelige artist, revy og komedie  Torsdag kveld fra Nydalen   Komiprisen 2011  Årets kvinnelige artist, revy og komedie   Komiprisen 2012  Årets morsomste   Gullruten 2014  Beste kvinnelige skuespiller  Lilyhammer   Komiprisen 2014  Årets kvinnelige scenekomiker  En får væra som en er – en Ole Ivars musikal   Årets kvinnelige TV-komiker     Gullruten 2015  Publikumsprisen     Komiprisen 2015  Årets kvinnelige scenekomiker  Mot i brøsta   Komiprisen 2016  Årets morsomste (publikumsprisen)     Årets humorøyeblikk  «Jegertrillingene» fra Dritseint med Edel   Kanonprisen 2019  Beste kvinnelige hovedrolle  Barn   Göteborg filmfestival – Dragon Award  Beste skuespiller   Amandaprisen 2020  Beste kvinnelige skuespiller   Seriekritikerprisen 2021  Beste skuespiller i norsk serie  Pørni    2021  European Script Award   Gullruten 2022  Beste skuespiller   Publikumsprisen   Beste manus TV-drama   Seriekritikerprisen 2022  Beste skuespiller i norsk serie   Humorprisen 2022  Morsomste på TV  Pørni, Kongen befaler m.fl.   Gullruten 2023  Beste skuespiller  Pørni   Publikumsprisen   Beste manus TV-drama   Telenors kulturpris 2024  Grenseløs kommunikasjon     Gullruten 2025  Beste skuespiller hovedrolle drama  Pørni   Seriekritikerprisen 2025  Beste norske skuespiller  

 Referanser 

 Eksterne lenker 

  Henriette Steenstrup på Filmweb

Kategori:Norske skuespillere
Kategori:Norske komikere
Kategori:Norske TV-programledere
Kategori:Norske stemmeskuespillere
Kategori:Vinnere av Gullruten for beste skuespiller
Kategori:Vinnere av Gullrutens fagpris
Kategori:Programledere for NRK TV
Kategori:Programledere for TVNorge
Kategori:Personer fra Oslo